3 Inteligentné koncové (prenosné) zariadenia
3.3 Inteligentné okuliare

Inteligentné okuliare patria rovnako ako inteligentné hodinky medzi takzvané nositeľné zariadenia a integrujú počítač a okuliare do jedného zariadenia. Požadovaná informácia je poskytnutá cez integrovaný displej alebo priamo na obraz, ktorý používateľ vidí cez okuliare [21]. Existuje špecifická skupina - inteligentné slnečné okuliare, ktoré menia svoje optické vlastnosti (sfarbenie) podľa aktuálnych podmienok. Existuje niekoľko metód, ako zobraziť používateľom požadované informácie inteligentnými okuliarmi:

- optickým displejom noseným na hlave (OHMD, optical head-mounted display) - napr. Google Glass,
- integráciou bezdrôtových okuliarov s transparentným displejom HUD (heads-up display) - napr. hodinky Solos,
- preložením zosilnenej reality (AR, augmented reality) s reálnym obrazom (použitím zrkadlenia na premietnutom obraze) - napr. Vuzix Blade,
- laserom, ktorý premietne malý obraz priamo na sietnicu používateľa - nová technológia predstavená spoločnosťou Intel v hodinkách Vaunt.

Funkcie, ktoré sú poskytované inteligentnými okuliarmi výrazne závisia od účelu, na ktorý boli vyvinuté (bezpečnosť, starostlivosť o zdravie, zábava, atď.). Inteligentné okuliare môžu byť vybavené bezdrôtovými technológiami ako Wi-Fi, Bluetooth, GPS a prípadne prístupom do mobilnej siete. Napríklad môžu iba poskytovať informácie na obrazovke okuliarov zo vzdialeného systému v niektorých prípadoch so zvukom (môžu pracovať ako prenosný prehrávač médií). Vyspelejšie okuliare môžu poskytnúť rôzne mobilné aplikácie. Inteligentné okuliare je možné ovládať tlačidlami, inteligentným telefónom, hlasovými príkazmi (ak je integrovaný mikrofón), gestami alebo pohybom očí (ak je integrovaná kamera) a v budúcnosti možno aj rozhraním mozog - počítač (BCI, brain-computer interface). Rovnako ako inteligentné hodinky aj inteligentné okuliare môžu zbierať dáta z interných aj externých zdrojov.

Obr. 12 Príklady inteligentných okuliarov