4 Inteligentné mestá a komunity
4.4 Inteligentné odpadové hospodárstvo

Cieľom inteligentného odpadového hospodárstva je skrátiť čas a zmenšiť energiu potrebnú na poskytovanie služieb odpadového hospodárstva pomocou inteligentných technológií. Jeden veľký problém, s ktorým sa verejné služby a spoločnosti zaoberajúce sa nakladaním s odpadmi stretávajú je, že musia fyzicky ísť do skládky, aby skontrolovali stav odpadkov. Z tohto dôvodu nákladné vozidlá často navštevujú kontajnery, ktoré nepotrebujú vyprázdňovanie, čo mrhá časom aj palivom. Optimalizácia trasy rieši tento problém len čiastočne. S nástupom Internetu vecí, inteligentnými senzormi a technológiou M2M (machine to machine) medzi snímačmi môže optimalizácia trasy urobiť významný krok vpred. Kontajnery na odpadky môžu "hovoriť" so spoločnosťou pre nakladanie s odpadmi a povedať im, či je kontajner naplnený, kedy musí byť vyprázdnený, akú má teplotu, atď. Toto umožňuje spoločnosti pracovať efektívnejšie a redukovať náklady. Navyše, snímače môžu spoločnosti pomôcť predpovedať, kedy bude kontajner plný, čo im umožní plánovať budúce cesty.

Inteligentné technológie môžu tiež nepriamo znížiť množstvo odpadu. Napr. v Spojených štátoch spotrebitelia každoročne vyhodia asi 30%, t.j. 60 miliárd kilogramov potravín [28]. Toto by mohlo byť výrazne znížené pomocou sledovania majetku a materiálu. Pomocou správnej IoT technológie by obchod mohol lepšie sledovať presné množstvá potravín, ktoré predáva, znižovať odpad a znižovať znehodnotenie. Z pohľadu spotrebiteľa sa táto technológia môže rozšíriť na domácnosti, napr. pomocou inteligentných chladničiek, ktoré by mohli upozorniť spotrebiteľov na minimálnu trvanlivosť, t.j. že danú potravinu treba spotrebovať predtým, než sa pokazí.